Tennessee

Tennessee esas Usana stato. Lua vicina stati esas Kentucky e Virginia norde, Nordal Karolina este, Georgia, Alabama e Mississippi sude, ed Arkansas e Missouri weste. Ol esas la 36ma maxim vasta stato di Usa, e la 15ma maxim populoza.

Lua chef-urbo esas Nashville, qua esas centro di la maxim vasta metropolala regiono dil stato.

Historio
L'unesma  vivis en Tennessee cirkume  yari ante nun. Kande Hispani Hernando de Soto arivis a la regiono en 1540, ol habitesis da aborijeni Cherokee, Creek e Chickasaw. Tristán de Luna y Arellano e Juan Pardo exploris la regiono rispektive en 1559 e 1567. En 1682, René-Robert Cavelier, sinioro de La Salle, konstruktis fuorto Fort Prudhomme weste de la regiono. Dum la yari 1750a e 1760a, chasisti veninta de Virginia exploris multa arei estala e centrala di Tennessee. Li konstruktis fuorto Fort Loudoun en 1756. Balde komencis konflikti kun indijeni, e pos la milito kontre Franci ed indijeni, en 1763 Britaniani lansis rejala proklamo qua proskriptis koloniigo weste de Apalachi, en esforco por preventar konflikti kontre indijeni.

En 1775, Richard Henderson negociis serio di kontrati kun le Cherokee, por vendar tereni apud rivero Watauga. Anke signatesis pakto qua permisis lu negociar teritorii por Kolonio Transylvania, qua inkluzis arei norde de rivero Cumberland. Le Chickamauga, grupo de Cherokee populo komandita da Tiranta Kanoo (Angle: Dragging Canoe) qua ne aceptis la kreo di Kolonio Transylvania, atakis fuorto Watauga en 1776. Avizi da Nancy Ward, kuzino de Tiranta Kanoo, sparis la vivo di multa koloniigisti.

Tri komtii de distrikto Washington separesis de Nordal Karolina en 1784, e formacis tale nomizita "stato Franklin". Li probis enirar l'Uniono, sensucese, e la komtii, lor 8, itere aceptis esar parto di Nordal Karolina, qua en 1790 cedis ta areo al Uniono, qua organizis la Sud-westala Teritorio ye la 26ma di mayo ta yaro. Lego stipulis ke la regiono povus demandar admiso kom stato kande lua habitantaro atingis 60 mil personi. En junio 1795 eventis demografiala kontado qua trovis  habitanti, inkluzite  sklavi. Dum konvenciono, selektesis la nomo Tennessee por la regiono, qua divenis Usana stato ye la 1ma di junio 1796.

Dum l'Usana interna milito importanta kombati eventis en Tennessee, exemple batalio di Stones River.

 Geografio 
La maxim alta monto dil stato esas Clingmans Dome, kun 2025 metri di altitudo.

La precipua aquofluo dil stato esas fluvio Mississippi, qua formacas naturala frontiero kun Missouri ed Arkansas. Altra importanta aquoflui esas riveri Tennessee, Cumberland, Clinch, e Duck.

 Ekonomio 
Tennessee produktas stofo, kotono, bovi ed elektral energio. La stato havas plu kam  farmeyi, di qui 59% edukas bovaro.

 Referi